paragraph_text: Marksistički feminizam jest pravac feminističke teorije koji smatra da je ukidanje kapitalizma kao društveno-ekonomskog sustava jedini način na koji bi se žene kao spol mogle osloboditi ugnjetavanja. Marksističke feministkinje vjeruju da je upravo kapitalizam izvor ekonomske nejednakosti, ovisnosti, političke zbrke i nezdravih društvenih odnosa između muškaraca i žena koje predstavljaju korijen ženskog ugnjetavanja.